Theodericus Walcott
Theodericus Walcott Res apud Vicidata repertae: Nativitas: 23 Ianuarii 1930; Castries Obitus: 17 Martii 2017; Cap Estate Patria: Sancta Lucia Familia Coniunx: Fay Moston, Margaret Maillard, Norline Metivier Theodericus, vulgo Derek Walcott (natus die 23 Ianuarii 1930 Castries in urbe insulae Sanctae Luciae; iuxta Gros Islet eiusdem insulae mortuus die 17 Martii 2017) fuit poeta et scriptor lingua Anglica utens. In insula praecipue Catholica Theodericus Walcott e familia modestissima Methodistarum ortus est, originibus Anglico, Batavo, Africano, patre ante filium natum mortuo. Collegium Sanctae Mariae in insula nativa frequentavit. Alumnus fuit collegii universitatis Indiarum Occidentalium Regiopoli florentis in insula Iamaica. Libros carminum multos editit eisdemque temporibus ab anno 1953 praeceptor in insula Trinitatis, ab anno circiter 1980 usque in 2007 Bostoniae apud universitatem urbanam operam dedit. Ibi auctores Iosephum Brodsky et Iacobum Heaney cognovit. Auctor fuit poësis epicae Omeros. Res naturales Antillarum descripsit. Anno 1992 Walcott Nobelianum Litteraturae Praemium accepit.